Държавен вестник, бр. 111, 2025 г., стр. 47

БРОЙ  111	
Д Ъ Р Ж А В Е Н  В Е С Т Н И К 	
СТР.  47   
количества и наличност в края на месеца, 
номер на пациентите в програмата, отпусна­
тото количество на всеки пациент и датата 
на отпускането. 
1.14.1.7. Дневен отчет за получените, разход­
ваните и наличните количества на лекарствен 
продукт в програмата. 
1.14.2. Документация по лечението на па­
циентите в програмите: 
1.14.2.1. Документация по приема: информи­
рано съгласие, договор за лечение, протокол 
за прием, декларация за неучастие в друга 
лечебна програма. 
1.14.2.2. Досие на пациента, задължително 
включващо: лични данни, диагноза, статус 
при приемането, назначения, изследвания, 
етапни оценки и проследяване на състоянието, 
формуляр за резултати от уринно тестване, 
информация при изписване, както и друга 
информация за пациента и лечението по пре­
ценка на програмата. При решение на екипа 
за съответствие на пациента с критериите за 
получаване на лекарствен продукт за употреба 
в домашни условия се подписва Декларация 
за получаване на лекарствен продукт, съдър­
жащ опиеви агонисти и агонист-антагонисти, 
за употреба в домашни условия, в която е 
разяснена информация за режима на прием, 
нежелани лекарствени реакции, предозиране, 
условията за получаване на лекарствения 
продукт, съдържащ опиеви агонисти и аго­
нист-антагонисти, за употреба в домашни 
условия и съхраняването му на недостъпни 
за деца места. 
1.14.2.3. Документация при изписване – ме­
дицинско удостоверение. 
1.15. Задължителен пакет услуги, предос­
тавяни от лечебните програми: 
1.15.1. поставяне на диагноза; 
1.15.2. соматична и психосоциална оценка; 
1.15.3. психологично тестване при постъп­
ването и по преценка; 
1.15.4. съставяне на терапевтичен план, 
назначаване на лечение и проследяване; 
1.15.5. предоставяне на лекарства под наб­
людение; 
1.15.6. кризисни интервенции; 
1.15.7. психологично консултиране – инди­
видуално, групово или семейно, ежемесечно; 
1.15.8. преглед/консултации от лекар пси­
хиатър – ежемесечно и при необходимост; 
1.15.9. уринно тестване – ежемесечно през 
първите две години от лечението, веднъж на 
2 месеца след това и при необходимост; 
1.15.10. идентифициране на съпътстващите 
психични и други заболявания и насочване 
към съответните специалисти; 
1.15.11. насочване за тестване за ХИВ/
СПИН, хепатит В и С, туберкулоза и сифилис; 
1.15.12. водене на медицинска докумен­
тация. 
1.16. Интердисциплинарни дейности. 
Програмата за лечение на синдром на зави­
симост към опиоиди с агонисти и агонист-ан­
тагонисти осъществява интердисциплинарни 
консултации по показания със специалист по 
клинична лаборатория, инфекционист, кардио­
лог, гастроентеролог и други специалисти при 
съответните показания. При необходимост от 
хоспитализация се насочва към съответното 
лечебно заведение. 
Раздел ХI
Права на хората, ползващи психичноздравни 
услуги
1. Гарантирането на правата на хората с 
психична болест се осъществява чрез редица 
международни актове. Заедно с основните 
човешки права, гарантирани по принцип, хо­
рата с психични разстройства имат право на 
най-добрата възможна психиатрична помощ, 
право на ясна процедура по задължително и 
принудително лечение, право на защита на 
личните данни, право да живеят и работят 
в обществото.
2. Специфичните стандарти за прилагане 
на общите норми, когато се засягат правата 
на хората с психична болест, се съдържат 
в документи, създадени от международни 
органи (решенията на Европейския съд по 
правата на човека по Европейската конвен­
ция за защита правата на човека; заключе­
нията и решенията на Европейския комитет 
за социални права по Социалната харта; 
решения на Комитета по правата на човека 
по Международния пакт за гражданските и 
политическите права; докладите на Комитета 
за превенция на изтезанията по Европейската 
конвенция за предотвратяване на изтезанията 
и нечовешкото или унизително отнасяне или 
наказание; Принципите на ООН от 1991 г. за 
защита на лицата с психични заболявания 
и подобряване на психиатричната помощ; 
Препоръката на Комитета на министрите на 
държавите – членки на ЕС, относно защитата 
на човешките права и достойнство на лица с 
психично разстройство № R(2004) 101 и др.).
3. Българското законодателство е съобра­
зено с посочените международни принципи, 
които са ратифицирани от страната ни. 
4. Основните, по-значими права на хората 
с психична болест, регламентирани от българ­
ското и международното законодателство, са:
4.1. Право на достъп до психиатрична 
помощ.
Този въпрос е уреден с Конституцията 
на Република България, Закона за здравето 
(ЗЗ), Закона за здравното осигуряване (ЗЗО) 
и Закона за лечебните заведения (ЗЛЗ).
4.2. Право на информация за лечението и 
съгласие за провеждането му.